Bartolomeus
Store norske leksikon,Religion og filosofi,Religioner og livssyn,Kristendom,Det nye testamentet
Bartolomeus er en person i Bibelen. Han er en av Jesu tolv disipler. Minnedagen er Bartolomeusmesse, Barsok, 24. august.
Navnene på de tolv disiplene er listet opp i fire forskjellige tekster i Det nye testamentet. Bartolomeus er kjent fra alle fire (Matteusevangeliet kapittel 10, vers 2–4, Markusevangeliet kapittel 3, vers 16–19, Lukasevangeliet kapittel 6, vers 14–16 og Apostlenes gjerninger kapittel 1, vers 13). Ut over dette er han ikke nevnt i evangeliefortellingene, men siden 800-tallet har forsøk vært gjort på å identifisere ham med Natanael i Johannesevangeliet kapittel 1, vers 45–51.Kirkehistorikeren Evsebius fortalte at Bartolomeus drev misjon i India og flere andre steder.Apokryfe skrifter som Bartolomeusevangeliet og det beslektede og trolig mer opprinnelige Quaestiones sancti Bartholomaei apostoli (Bartolomeus' spørsmål) fra 200-tallet, har gått under hans navn. Les mer i Store norske leksikon disippel apostel Det nye testamentet